RÅDETS FORORDNING (EF) Nr. 1587/98 af 17. juli 1998 om en ordning for godtgørelse af de meromkostninger ved afsætning af visse fiskerivarer fra Azorerne, Madeira, De Kanariske Øer og de franske oversøiske departementer Guyana og Réunion, der er en følge af disse områders beliggenhed i Fællesskabets yderste periferi

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Der er til traktaten om Den Europæiske Union knyttet en erklæring om regionerne i Fællesskabets yderste periferi;

Unionens fiskerisektor er i vanskeligheder, som forstærkes af omkostningerne ved fiskerivarernes transport til markederne på grund af disse perifere områders afsides beliggenhed og isolation;

ved afgørelse 89/687/EØF (4), 91/314/EØF (5) og 91/315/EØF (6) indførte Rådet særlige programmer for henholdsvis de franske oversøiske departementer (Poseidom), De Kanariske Øer (Poseican) og Madeira og Azorerne (Poseima) som følge af områdernes afsides beliggenhed og økarakter; programmerne er integreret i Fællesskabets politik for områderne i dets yderste periferi og indeholder generelle retningslinjer for de foranstaltninger, der skal iværksættes for at tage hensyn til de særlige forhold og ulemper, der karakteriserer disse områder;

andre foranstaltninger af samme type, der allerede er blevet iværksat, har vist sig vellykkede;

disse områder har specifikke udviklingsproblemer såsom meromkostninger ved afsætning af visse produkter som følge af deres afsides beliggenhed; for at opretholde konkurrenceevnen for visse fiskerivarer over for fiskerivarer fra andre områder i Fællesskabet iværksatte Fællesskabet i fiskerisektoren en række aktioner til udligning af meromkostningerne i 1992 og 1993; disse aktioner blev i 1994 og perioden 1995-1997 videreført ved vedtagelsen af forordning (EF) nr. 1503/94 (7) og nr. 2337/95 (8); der bør fra 1998 fortsat anvendes en ordning for godtgørelse af meromkostningerne ved forarbejdning og afsætning af visse fiskerivarer (tun og demersale arter fra Azorerne; tun, sort sabelfisk og makrel fra Madeira; tun, sardiner, makrel, akvakulturprodukter, blæksprutter, tunge og blankesten fra De Kanariske Øer; rejer fra Guyana; tun og sværdfisk fra Réunion) og følgelig træffes foranstaltninger til videreførelse af disse aktioner;

nær- og kystfiskeriet er af væsentlig social og økonomisk betydning i områderne i Unionens yderste periferi;

det er nødvendigt at rationalisere fiskeriindsatsen, for at bestandene kan blive forvaltet hensigtsmæssigt; her bør der navnlig tages hensyn til den forskning af høj teknisk standard, som udføres i forskellige videnskabelige institutter i de nævnte områder;

som led i bevarelse og forvaltning af fiskeressourcerne i disse regioner er det nødvendigt at overholde de tilsvarende EF-bestemmelser, navnlig for det franske departement Guyana reglen om forbud mod rejefiskeri i farvande af en dybde på under 30 m, og at åbne mulighed for i givet fald at tilpasse de fastsatte beløb for de forskellige arter på grundlag af de afsætningsvilkår, der gælder for dem, og deres karakteristika -

UDSTEDT FØLGENDE FORORDNING:

Artikel 1

Der indføres en ordning for godtgørelse af de meromkostninger ved afsætning af visse fiskerivarer fra Azorerne, Madeira, De Kanariske Øer og de franske oversøiske departementer Guyana og Réunion, der er en følge af disse områders beliggenhed i Fællesskabets yderste periferi (de pågældende arter er anført i bilaget).

Artikel 2

1. Med hensyn til Azorerne består den i artikel 1 omhandlede ordning i betaling af følgende beløb:

a) 177 ECU pr. ton tun for en mængde på højst 10 000 tons pr. år leveret til den lokale industri

b) 455 ECU pr. ton demersale arter for en mængde på højst 3 500 tons pr. år.

2. Med hensyn til Madeira består den i artikel 1 omhandlede ordning i betaling af følgende beløb:

a) 184 ECU pr. ton tun for en mængde på højst 5 000 tons pr. år leveret til den lokale industri

b) 242 ECU pr. ton sort sabelfisk for en mængde på højst 1 800 tons pr. år

c) 116 ECU pr. ton makrel for en mængde på højst 2 000 tons pr. år leveret til den lokale industri.

3. Med hensyn til de Kanariske Øer består den i artikel 1 omhandlede ordning i betaling af følgende beløb:

a) 152 ECU pr. ton tun til afsætning i fersk tilstand for en mængde på højst 11 320 tons pr. år

b) 56 ECU pr. ton frosset tun for en mængde på højst 1 000 tons pr. år

c) 56 ECU pr. ton sardiner og makrel til frysning for en mængde på højst 4 000 tons pr. år

d) 105 ECU pr. ton sardiner og makrel til forarbejdning for en mængde på højst 12 100 tons pr. år

e) 563 ECU pr. ton akvakulturprodukter for en mængde på højst 1 300 tons pr. år

f) 110 ECU pr. ton blæksprutteprodukter, tunge og blankesten for en mængde på højst 25 000 tons pr. år.

4. Med hensyn til Guyana består den i artikel 1 omhandlede ordning i betaling af 1 102 ECU pr. ton rejer for en mængde på højst 4 200 tons pr. år.

5. For så vidt angår Réunion består den i artikel 1 omhandlede ordning i betaling af 1 000 ECU pr. ton tun og sværdfisk, der afsættes i fersk tilstand, for en mængde på højst 1 000 tons pr. år.

6. Kommissionen kan efter proceduren i artikel 4 tilpasse beløbene for de forskellige arter under hensyntagen til vilkårene for deres afsætning og deres karakteristika inden for rammerne af de globale finansielle bestemmelser i stk. 1-5.

Artikel 3

De i denne forordning fastsatte aktioner omfatter producenter, ejere af fartøjer, som er registreret i havne i de i artikel 1 nævnte områder, og som udøver deres virksomhed i disse områder, eller sammenslutninger af sådanne personer samt erhvervsdrivende i forarbejdningssektoren, der må bære de meromkostninger, som er forbundet med afsætningen af de i forordningen nævnte varer på grund af områdernes afsides beliggenhed.

Artikel 4

Gennemførelsesbestemmelserne til denne forordning fastsættes efter proceduren i artikel 32 i Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (9).

Artikel 5

De i denne forordning fastsatte foranstaltninger er interventioner til regulering af landbrugsmarkederne som omhandlet i artikel 3 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (10). De finansieres af Den Europæiske Udviklings- og Garantifond for Landbruget, Garantisektionen.

Artikel 6

Kommissionen forelægger senest den 1. juni 2001 Europa-Parlamentet, Rådet, Det Økonomiske og Sociale Udvalg og Regionsudvalget en rapport om gennemførelsen af foranstaltningerne i denne forordning, eventuelt ledsaget af forslag til de foranstaltninger, der måtte vise sig nødvendige for at nå de i artikel 1 nævnte mål.

Artikel 7

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1998 til den 31. december 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. juli 1998.

På Rådets vegne

W. RUTTENSTORFER

Formand

(1) EFT C 292 af 26. 9. 1997, s. 5 og EFT C 125 af 23. 4. 1998, s. 18.

(2) EFT C 34 af 2. 2. 1998.

(3) EFT C 73 af 9. 3. 1998, s. 46.

(4) EFT L 399 af 30. 12. 1989, s. 39.

(5) EFT L 171 af 29. 6. 1991, s. 5.

(6) EFT L 171 af 29. 6. 1991, s. 10.

(7) EFT L 162 af 30. 6. 1994, s. 8.

(8) EFT L 236 af 5. 10. 1995, s. 2.

(9) EFT L 388 af 31. 12. 1992, s. 1. Forordningen er senest ændret ved forordning (EF) nr. 3318/94 (EFT L 350 af 31. 12. 1994, s. 15).

(10) EFT L 94 af 28. 4. 1970, s. 13. Forordningen er senest ændret ved forordning (EF) nr. 1287/95 (EFT L 125 af 8. 6. 1995, s. 1).

BILAG

I. AZORERNE

Sparidae

Dorade - Spidstandet blankesten - Meerbrassen - Sea bream - Besugo - Pilkkupagelli - Ëõèñßíé - Rovello - Zeebrasem - Goraz - Havsruda

Type: Pagellus Bogaraveo

Berycidae

Béryx - Berycider - Schleimköpfe - Red bream - Palometa roja - Limapää - ÌðÝñõî - Berice rosso - Slijmkop - Imperador - Beryxfisk

Type: Berycidae, Beryc decadactylus

Ariidae

Poisson-chat - Havmaller - Kreuzwelse - Sea catfish - Bagres marinos - Merimonni - Ãáôüøáñï - Pescigatto di mare - Zeemeervallen - Gata - Toppsegelmal

Type: Ariidae

Trichiuridae

Sabre - Hårhaler - Haarschwänze - Scabbardfish - Peces sable - Huotrakala - Óðáèüøáñï - Pesci sciabola - Haarstaarten - Peixes-espada e lirios - Hårstjärt

Type: Trichiuridae

Thunnidae

Thon - Tunfisk - Thun - Tuna - Atún - Tonnikala - Ôüíïò - Tonno - Tonijn - Tunídeos - Tonfisk

Type: Thunnus alalunga, Thunnus albacares, Thunnus thynnus, Thunnus obesus, Katsuwonus pelamis

II. MADEIRA

Trichiuridae

Sabre - Sort sabelfisk - Kurzflossen - Black scabbardfish - Sable negro - Huotrakala - Óðáèüøáñï - Pesce sciabola nero - Zwarte haarstaartvis - Peixe-espada preto - Hårstjärt

Type: Aphanopus carbo

Scombridae

Maquereau - Spansk makrel - Makrele - Mackerel - Caballa - Makrilli - Óêïõìðñß - Sgombro - Makreel - Cavala - Makrill

Type: Scomber japonicus

Thunnidae

Thon - Tunfisk - Thun - Tuna - Atún - Tonnikala - Ôüíïò - Tonno - Tonijn - Tunídeos - Tonfisk

Type: Thunnus alalunga, Thunnus albacares, Thunnus thynnus, Thunnus obesus, Katsuwonus pelamis

III. DE KANARISKE ØER

Thunnidae

Thon - Tunfisk - Thun - Tuna - Atún - Tonnikala - Ôüíïò - Tonno - Tonijn - Tunídeos - Tonfisk

Type: Thunnus alalunga, Thunnus albacares, Thunnus thynnus, Thunnus obesus, Katsuwonus pelamis

Clupeidae

Sardine - Sardin - Pilchard - Pilchard - Sardina - Sardiini - ÓáñäÝëá - Sardina - Sardien - Sardinha - Sardin

Type: Sardina pilchardus

Soleidae

Sole - Tunge - Gemeine Seezunge - Sole - Lenguado - Kielikampela - Ãëþóóåò - Sogliola - Tong - Linguado - Tunga

Type: Solea vulgaris, Dicologoglossa cuneata

Sparidae

Dorade - Guldbrasen - Goldbrasse - Gilt-head seabream - Dorada - Pilkkupagelli - Ëõèñßíé - Pagro - Goudbrasem - Dourada - Havsruda

Type: Sparus aurata

Moronidae

Bar - Almindelig bars - Wolfsbarsch - European seabass - Lubina - Meribassi - ËáâñÜêé - Spigola - Zeebaars - Robalo - Havsabborre

Type: Dicentrarchus labrax

Loliginidae

Calamar - Tiarmet blæksprutte - Kalmar - Squid - Calamar - Kalmari - ÊáëáìÜñé - Calamaro - Pijlinktvis - Lula - Kalmar

Type: Loligo vulgaris

Octopodidae

Poulpe - En art ottearmet blæksprutte - Krake - Octopus - Pulpo - Meritursas - ×ôáðüäé - Polpo - Achtarm - Polvo - Åttaarmad bläckfisk

Type: Octopus vulgaris

Sepiidae

Seiche - Sepiablæksprutte - Tintenfisch - Cuttlefish - Sepia - Seepia - ÓïõðéÜ - Seppia - Inktvis - Choco - Tioarmad bläckfisk

Type: Sepia officinalis, Sepia bertheloti

Ommastrephidae

Calamar - En art tiarmet blæksprutte - Pfeilkalmar - Flying squid - Pota Kalmari - ÊáëáìÜñé - Totano - Grote pijlinktvis - Pota europeia - Bläckfisk

Type: Todarodes sagittarus

Sparidae

Denté - Tandbrasen - Zahnbrasse - Dentex - Dentón - Hammasahven - Óõíáãñßäá - Dentice - Tandbrasem - Capatão legítimo - Tandbraxen

Type: Dentex spp.

Scombridae

Maquereau - Almindelig makrel - Makrele - Mackerel - Caballa - Makrilli - Óêïõìðñß - Sgombro - Makreel - Sarda - Makrill

Type: Scomber spp.

Bothidae

Turbot - Pighvar - Steinbutt - Turbot - Rodaballo - Piikkikampela - ÊáëêÜíé - Rombo - Tarbot - Pregado - Piggvar

Type: Psetta maxima

IV. RÉUNION

Thunnidae

Thon - Tongol tun - Thunfisch - Tuna - Atún - Tonnikala - Ôüíïò - Tonno - Tonggoltonijn - Atum tongol - Tonfisk

Type: Thunnus alalunga, Thunnus albacares, Thunnus obesus, Thunnus maccoyii

Xyphiidae

Espadon - Sværdfisk - Schwertfisch - Swordfish - Pez espada - Miekkakala - Îéößáò - Pesce spada - Zwaardvis - Espadarte - Svärdfisk

Type: Xiphias gladius

V. GUYANA

Aristeidae

Crevette - En art reje - Atlantische Rote Riesengarnele - Scarlet Shrimp - Carabinero - Katkarapu - Ãáñßäá - Gambero rosso - Rode Reuzengarnaal - Carabineiro cardeal - Räkor

Type: Plesiopenaeus edwardsianus

Penaeidae

Crevette - En art reje - Atlantische Rote Riesengarnele - Prawn - Langostino - Katkarapu - Ãáñßäá - Gambero - Rode Reuzengarnaal - Carabineiro cardeal - Räkor

Type: Solenocera acuminata, Penaeus subtilis, Penaeus brasiliensis